La extensión cheografica d'o Mezzogiorno d'Italia corresponde en grans linias a la cuenca territorial, historica y cultural ocupata en o suyo moment per los dos Regnos de Secilia y de Nápols (oficialment clamatos Regnum Siciliae ultra Pharum y citra Pharum, ye dicir "Reino de Secilia dillá d'o faro" y "a iste costato d'o faro"), unificatos en 1816 en o Reino d'as Dos Secilias, lo estato preunitario mes extenso que comprendeba las actuals rechions de los Abruzos, la Basilicata, Calabria, la Campania, Molise, Pulla, Secilia, y part d'a rechión d'o Lazio (concretament, los antigos districtos de Gaeta y Sora, asinas como l'antigo districto de Cittaducale). Cerdenya no nunca n'ha formato parte, encara que en os datos a sobén s'adhibe a lo Mezzogirono.